1 इजी ते बाद मैं स्वर्गो रे मानो बड़ी पीड़ जोरे की ये बोलदे ऊए सुणी,
उद्धार, महिमा और सामर्थ म्हारे परमेशरो री ए।
2 कऊँकि तेसरे फैंसले सच्चे और ठीक ए।
तिने तेसा बड़ी वेश्या रा,
जो आपणे व्याभिचारो ते तरतिया खे प्रष्ट करो थी, न्याय कित्तेया।
3 तेबे दूजी बार तिने फेर बोलेया,
4 तेबे चऊबी बुजुर्गे और चारो प्राणिये थाले पड़ी की परमेशरो गे माथा टेकेया, जो सिंहासनो रे बैठी रा था। और तिने बोलेया,
5 तेबे सिंहासनो ते एक आवाज निकल़ी,
"ओ म्हारे परमेशरो ते सब डरने वाल़े दासो,
क्या छोटे, क्या बड़े,
6 तेबे मैं बड़ी पीड़ा री जी, बऊत पाणिए री जी और गर्जणे री जी आवाज सुणी,
कऊँकि प्रभु म्हारा परमेशर सर्वशक्तिमान् राज्य करोआ।
और तेसरी स्तुति करिए,
और तेसरी लाड़िए आपू खे त्यार करी ता रा।
कऊँकि तेस बरीक मलमलो रा मतलब,
परमेशरो रे लोका रे तर्मो रे काम ए।
9 तेबे स्वर्गदूते माखे बोलेया, "ये लिखः धन्य ए सेयो, जो मिन्टूए रे ब्याओ री पाट्टिया रे बुलाई राखे।" तेबे तिने माखे बोलेया, "यो वचन परमेशरो रे सच्चे वचन ए।" 10 तेबे आऊँ तेसगे माथा टेकणे खे तेसरे पैरा पाँदे पड़ी गा। तिने माखे बोलेया, "देख, एड़ा नि कर। आऊँ तेरे जेड़ा ई परमेशरो रा दास ए, जो यीशुए री गवाई देणे रे टीके राए। परमेशरो गे ई माथा टेक।" कऊँकि यीशुए री गवाई, भविष्यबाणिया री आत्मा ए।
19 तेबे मैं तेस डांगरो खे और तरतिया रे राजा और तिना री सेना खे तेस साथे जो कोड़े पाँदे सवार था और तेसरी सेना साथे लड़ने खे कट्ठे ऊँदे देखेया। 20 और से डांगर और तेस साथे से चूठा भविष्यबक्ता पखड़ी गा। तिने चूठे भविष्यबक्ते तेस डांगरो री तरफा ते बड़े-बड़े चिह्न् दखाए थे और तिना सबी लोका खे तोखा दित्तेया था, जिने आपणे माथे पाँदे तेस डांगरो री छाप लयी थी और जो तेसरी मूरता री पूजा करो थे। यो दोनो जिऊँदे जिऊए तेसा आगी री झीला दे, जो गन्धको साथे बल़ो थी, पायी ते। 21 बाकि लोक तेस कोड़े रे सवारो री तलवारी ते, जो तेसरे मुंओ ते निकल़ो थी, कायी ते और सब पंछी तिना रे मासो की रज्जी गे।
